इक दिन सीमा ने कुसै दियां बी जंघा नई चिक्कियां कि रोज रातीं जागरनै करी-करिए ते रोई-रोईऐ उसदे सिर-पीड़ होआ करदी ही। बस फी के हा। सस्स जनाब हुन्दा पारा इकदम उप्पर चड़ी गेया, ग्लान लगी। घर रौह्न्दे बी जेकर रानी साहबा दे सिर पीड़ हुन्दी ऐ तां साढ़े कन्ने धुप्पा च जेकर राई-बाई करनी होए तां खबरै के होई जा। ए नखरेकरी करिए खबरै कुसी दसदी ऐ। बड़ी सुखम जादी बने दी ऐ, ते जाए अपने प्योके ते उत्थें जाइयै नेए नकखरे करै। सस्सू दा मिहना (मीणा) सोमा दे बिच्चे निकली गेया। ते चुप्प करिए ओ, इक पासे लेटी दी रोन्दी रेई। उसी सारी रातीं प्योके दा चैता गै औन्दा रेया। कियां करी निक्के हुन्दे गै मां मरी गेई ही ते बचैरी चऊं ब’रें दी कुड़ी मां-मेटर होई गई ही।